Ebben az esetben az üveg felületére fém-oxid bevonat kerül.
1.) Lágy bevonatos
Ezek az úgynevezett Low-E üvegek, melyeket elektromágneses eljárással készítenek.  A felvitt bevonat sérülékeny, és fokozottan érzékeny a külső hatásokra, így minden esetben hőszigetelő szerkezetben és annak is a belső oldalán alkalmazzuk.  Segítségével kiemelkedően magas hőszigetelő érték érhető el.  Mára már szinte minden esetben alkalmazzuk, így alap üvegként tekintünk rá.
2.) Félkemény bevonatos
A Low-E üvegek gyártásához hasonlóan, itt is elektromágneses eljárást alkalmaznak, viszont ennél a típusnál keményebb bevonatot visznek fel az üvegre.   A félkemény bevonatos üveg már bizonyos megmunkálásokra alkalmas, de hajlítani vagy domborítani nem ajánlott. Előnye, hogy védelmet nyújt a napenergiával szemben, miközben a fény széles spektrumát átengedi.
3.) Kemény bevonatos
Ennél az üvegtípusnál a fém-oxid réteget pirolitikus azaz égetéses vagy magnetronos eljárással viszik fel az üvegfelületre ezáltal egy kiemelkedően ellenálló réteget képezve azon. Napvédelem szempontjából ez a leghatékonyabb típus.